Битка код Ентитама
Битка код Ентитама (), вођена 17. септембра 1862, била је део Америчког грађанског рата. После друге победе код Бул Рана, јужњачка војска Вирџиније под командом Роберта Лија и Стоунвола Џексона кренула је на север и упала у унионистичку државу Мериленд. На реци Ентиетам, притоци реке Потомак, јужњачке трупе нападнуте су од двоструко надмоћније војске Уније, која је упућена из Вашингтона. Иако су Јужњаци успели да одбране своје положаје, после битке повукли су се назад у Вирџинију. Иако се исход ове битке у тактичком смислу може сматрати нерешеним (или, чак, победом Конфедерације), у стратегијском смислу била је ово победа Севера, пошто је овом битком окончана јужњачка офанзива на Мериленд.